Njolla e naftës në Gjirin e Meksikës kërcënon mjedisin dhe ekonominë lokale
Presidenti do të shkojë brenda këtyre ditëve në rajon për të parë dëmet dhe për t'u njohur me masat në përgjigje të incidentit
Njolla e naftës së derdhur është aq e madhe sa mund të shihet nga hapësira. Presidenti Barak Obama ka thënë se do të shqyrtojë rezultatet e një analize mbi incidentin brenda 30 ditësh për të parë si mund të parandalohen probleme të tilla në të ardhmen. Ndërkaq, Shtëpia e Bardhë ka njoftuar se nuk do të ketë platforma të reja për shpime në det. Ky vendim merret, pasi Presidenti Obama kishte njoftuar heqjen e moratoriumit për shpime të reja në det, për të rritur nxjerrjen e naftës në vend: Për ditë me radhë, British Petroleum vazhdon përpjekjet për të vënë nën kontroll njollën e naftës, por erërat e forta i kanë vështirësuar operacionet. Admiralja e Rojes Bregdetare Salli Brice O’Hara është vënë në krye të përgjigjes qeveritare ndaj incidentit: Roja Bregdetare thotë se janë dislokuar mbi 50 mijë metër barriera plastike për të mos lejuar që nafta të afrohet pranë bregut. Presidenti Obama thotë se mbi 300 mjete lundrimi dhe fluturimi janë angazhuar për të kontrolluar përhapjen e naftës. Sipas ekspertëve, afro 800 mijë litra naftë e papërpunuar vazhdon të rrjedhë çdo ditë në Gjirin e Meksikës. Për të ndalur rrjedhjen, një ndër opsionet që po shqyrtohen është të hapen puse të reja që të ulin presionin e naftës nga rezervat nëntokësore dhe të mbyllet rrjedhja. Por kjo alternativë mund të kërkojë 90 ditë për shpimin e puseve të reja. tha Sekretarja e Sigurimit Kombëtar Xhanet Napolitano, e cila vizitoi dje rajonin. Njolla e naftës mbërriti të enjten në breg. Ekspertët e mjedisit shqetësohen se dëmet mund të jenë më të rënda se ato të shkaktuara nga fundosja e çisternës Exon Valdez në brigjet e Alaskës në 1989. Mark Davis është Drejtor i Institutit për Burime Ujore në Universitetin Tulane: Kevin Hire dhe banorë të tjerë të zonës sigurojnë jetesën me karkalecat e detit, gaforret e midhjet që peshkojnë. Ata ndjehen të irrituar me këtë situatë pa një përfundim të qartë: Për momentin, peshkatarët po punojnë me intensitet për të peshkuar ç’të munden para se njolla e naftës të arrijë pranë bregut.